text: Børnene var også til grundlovsmøde
  05 juni 2018 kl. 19.13
  På Rødding Højskole var der tirsdag eftermiddag grundlovsmøde for både små som store. Sigurd Barrett  tog sig af mødet for børnene.
  I Rødding fortalte Sigurd Barrett de mange børn om betydningen af grundloven. Det gjorde han både med tale, humor, sang og musik på en meget lun eftermiddag ved Rødding Højskole.
  Sigurd Barrett, entertainer, forfatter og historiefortæller.: "Humor og musik kommer man langt med, når man skal fortælle børn om indviklede emner."
  - Humor og musik kommer man langt med, når man skal fortælle børn om indviklede emner. Børnene forstår på den måde nemmere, hvad der ligger bag hele vores historie og kultur, siger Sigurd Barrett.
  De voksne fik også en grundlovstale. Den blev holdt  af Politikens ansvarshavende chefredaktør, Christian Jensen, inden dagen sluttede med gudstjeneste i det fri.
  
  